ANAN เปิดขายคอนโดฯ-บ้านเดี่ยว-ทาวน์เฮ้าส์ ผ่านออนไลน์ รับมือโควิด-19
ANAN เปิดขายคอนโดฯ-บ้านเดี่ยว-ทาวน์เฮ้าส์ ผ่านออนไลน์ รับมือโควิด-19
ANAN เปิดขายคอนโดฯ-บ้านเดี่ยว-ทาวน์เฮ้าส์ ผ่านออนไลน์ รับมือโควิด-19
7 เม.ย. 2563

นายชานนท์ เรืองกฤตยา ประธานเจ้าหน้าที่บริหาร และกรรมการผู้จัดการใหญ่ บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า จากสถานการณ์ระบาดของเชื้อไวรัสโควิด-19 ส่งผลให้ทุกคนต้องระมัดระวังตัวมากขึ้น ทำให้คนส่วนใหญ่เลือกที่จะอยู่กับบ้านไม่ออกไปไหน รวมถึงลูกค้าทั้งชาวไทยและชาวต่างชาติไม่สามารถเดินทางเข้าเยี่ยมชมโครงการได้ ในภาวะสถานการณ์ ตอนนี้ บริษัทจึงต้องปรับแผนรับมือสถานการณ์กำลังซื้อที่ชะลอตัว
สำหรับการเปิดช่องทางการขายผ่านทางออนไลน์ ด้วยการเปิดตัว “Ananda iStore” กับ 3 ช่องทางออนไลน์ เพื่อให้ลูกค้าสามารถจับจองเป็นเจ้าของทั้งบ้านและคอนโดมิเนียมติดรถไฟฟ้าได้ตลอด 24 ชั่วโมง ซึ่งเป็นกลยุทธ์การตลาดเพื่อผลักดันยอดขายในช่วงนี้ พร้อมตอบโจทย์พฤติกรรมผู้บริโภคที่เปลี่ยนไป และรองรับดีมานด์ในตลาดที่ยังมีอยู่สูง ซึ่งต้องการซื้อที่อยู่อาศัยพร้อมเข้าอยู่ได้ทันที ผ่านช่องทางการตลาดออนไลน์ที่อำนวยความสะสวกให้กับลูกค้าได้ง่ายขึ้น โดยไม่ต้องออกจากบ้าน
โดยลูกค้าที่มีความต้องการซื้อในช่วงนี้ สามารถ ชม ช้อป โครงการคอนโดมิเนียม ใกล้รถไฟฟ้า พร้อมอยู่ทุกยูนิต ภายใต้แบรนด์ “แอชตัน” “คิว” “ไอดีโอ คิว” “ไอดีโอ โมบิ” “ไอดีโอ” “เอลลิโอ” “เวนิโอ” และ “ยูนิโอ” โครงการบ้านเดี่ยว ทาวน์เฮ้าส์ พร้อมอยู่ ภายใต้แบรนด์ “อาร์เทล” “แอริ” “เอโทล” และ “ยูนิโอ ทาวน์” ผ่านช่องทางออนไลน์ทั้ง 3 ช่องทางดังนี้
นอกจากนี้ มั่นใจกับการเข้าสู่ระบบจองซื้อ ANANDA PAYMENT GATEWAY” ให้ชำระเงินโดยไม่ต้องออกจากที่บ้าน ผ่านระบบ transaction ที่สะดวก ปลอดภัย มีหลักฐานถูกต้องครบถ้วน
“ลูกค้าสามารถใช้ช่องทางออนไลน์เข้าเยี่ยมชมรวมถึงการจองซื้อได้ทันที ในส่วนของสำนักงานขาย  ยังเปิดให้เข้าชมโครงการได้ตามปกติ พร้อมมาตรการป้องกันการแพร่ระบาดตามมาตรฐานกระทรวงสาธารณสุข เพื่อให้ทุกท่านได้เข้าชมอย่างปลอดภัย” นายชานนท์กล่าว